Source: http://legislatie.just.ro/Public/DetaliiDocumentAfis/29358
Timestamp: 2020-01-26 22:52:31+00:00
Document Index: 27039683

Matched Legal Cases: ['HOTĂRÂRE nr. 581', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

HG 581 21/06/2001 - Portal Legislativ
HOTĂRÂRE nr. 581 din 21 iunie 2001privind criteriile de încadrare a personalului navigant din aviaţia civilă în condiţii speciale de muncă
În temeiul prevederilor art. 107 din Constituţia României şi ale art. 45 din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare,Guvernul României adopta prezenta hotărâre. + Articolul 1Personalul navigant din aviaţia civilă care efectuează numărul minim anual de ore de zbor, salturi, respectiv starturi, prevăzut în anexa care face parte integrantă din prezenta hotărâre, se încadrează în condiţii speciale de muncă. + Articolul 2Echivalarile pentru zboruri sunt următoarele: a) 1 ora de acrobatie, echivalent a 2 ore de zbor normal; ... b) 1 ora de înaltă acrobatie, echivalent a 4 ore de zbor normal; ... c) 1 ora de zbor de noapte, echivalent a 2 ore de zbor normal. ... + Articolul 3Pentru personalul navigant care zboara pe mai multe tipuri de aeronave se calculează procentul de îndeplinire a normei pentru fiecare tip de aeronava. Pentru încadrarea în condiţii speciale de muncă este necesar ca suma procentelor de îndeplinire a normelor să fie mai mare de 100%. + Articolul 4Categoriile de personal prevăzute în anexa se încadrează în locuri de muncă în condiţii deosebite în situaţia în care realizează minimum 50% din baremul stabilit. + Articolul 5Pentru personalul navigant din aviaţia civilă angajatorii vor achită cota de contribuţie de asigurări sociale corespunzătoare condiţiilor speciale de muncă. În situaţia în care contribuţia de asigurări sociale achitată de angajator este mai mare decât contribuţia datorată conform încadrării locurilor de muncă, anual casa teritorială de pensii procedează la regularizare prin restituirea sumei achitate în plus sau prin compensare cu obligaţiile de plată viitoare. Forma de regularizare se stabileşte de comun acord cu angajatorul. + Articolul 6Dovada efectuării numărului de ore zbor, al salturilor, al starturilor sau a receptiilor de aeronave se face cu carnetul de zbor. Pentru perioadele anterioare datei de 11 iunie 1954 dovada se face cu adeverintele eliberate de Departamentul Aviaţiei Civile. + Articolul 7Prevederile prezentei hotărâri se aplică începând cu luna iunie 2001.PRIM-MINISTRUADRIAN NASTASEContrasemnează:──────────────Ministrul muncii şi solidarităţii sociale,Marian Sarbup. Ministrul lucrărilor publice,transporturilor şi locuinţei,Ion Selaru,secretar de statMinistrul sănătăţii şi familiei,Daniela Bartos + Anexă Numărul minim (barem) anual de ore de zbor, salturi, respectiv starturi, pentru încadrarea în locuri de muncă în condiţii speciale: